ŉ Afrikaanse sepiester, bekend vir sy rol in die kykNET-sepie Villa Rosa, het Maandag op Facebook aangekondig hy is gay.
Jacques Pepler wat die rol van Eben in Villa Rosa vertolk het, skryf hy is deur die onlangse massaskietery in Orlando genoop om “oop en eerlik” te praat oor sy seksualiteit.
Die akteur het ook gesê hy was voorheen huiwerig om oor sy seksualiteit te praat omdat hy bang was dat dit sy loopbaan sou kelder. “Ek was vir ŉ geruime tyd bang gewees oor dit wat mense van my gaan sê of dink, of wat dit aan my ‘beeld’ as akteur sal doen. Ek was ook bang dat ek sommige rolle, wat ek weet ek kan vertolk, ontsê sal word omdat ek ŉ openlike gay man is.”
Jacques sê hy het vrede in sy hart, hoewel hy besef hy sal moontlik veroordeel word. “Ek is so gebore, en na 25 jaar het ek eindelik die moed gekry om trots te wees op wie ek is. In my hart weet ek ek is ŉ toegewyde Christen, en mý God haat nie.”
Dis nie net hul harmonisering wat ŉ mens se hart raak nie; die woorde spreek ook van ŉ besonderse diepte. Herman sê hy skryf al van sy skooldae af en dit voel nie vir hom soos werk nie omdat hy ŉ liefde vir skryf het. Hoewel al die liedjies op Piekniek vir twee uit Herman se pen kom, sê Maria sy het ook nou begin eksperimenteer met die skryf van liedjies. “Ek het een aand hierdie wysie en woorde gedroom, en toe skryf ek dit op ŉ koevert neer. Ek het vir Herman gebel om hom te vertel, en hy was baie opgewonde.”